recursal/SuperWikiNEXT-32B huggingface dataset:
**Burak Aksak** (d. 12 sentyabr 1985, İstanbul) — türkiyəli yazar, rejissor və aktyor.

İlk təhsilini Yedikule'de və orta təhsilini Koca Mustafa Paşa Liseyində tamamladı. Hal hazırda Eskişehir Anadolu Universitetində İctimai İdarəetmə Fakültəsində təhsil alır. 2006-cı ildə o, təqaüd qazanmış və Platon Film Məktəbinə daxil olmuşdur.  Ekol Drama İncəsənət Məktəbində Kamera üçün aktyorluq edir. Kariyerini televiziya üzərinə əmisi Selçuk Aydemir ilə başlamış və TRT ilə "Ramazan Güzeldir" idarə etmişdir. Leyla və Mecnun seriyası nəşrdən çıxarıldı və "Ben de Ozledim" filmində ssenarist kimi işləməyə davam etdi. O, BKM tərəfindən hazırlanan və 9 yanvar 2015-ci ildə nümayiş etdirilən :Bana Masal anlat" filmin ssenari müəllifi və rejissorudur. O, 2013-cü ildən etibarən aylıq "OT Magazine" jurnalında yazır. 2015-ci il sentyabrın 18-də sərbəst buraxılan ikinci "Kara Bela" filminin rejissoru vəzifəsində çalışıb. Filmin aparıcı aktyorlari Çingiz Bozkurt, Seda Bakan və Erkan Kolçak Köstendildir. Film, Türk kinosunun tarixində  ictimai premieri ilə bir ilkə imza atdı. Harbiye Cəmil Topuzlu Açıq Hava Teatrında təxminən 5 min biletli tamaşaçı izlədi.

2017-ci ildə Küsurat nəşriyyatını qurdu.

Filmoqrafiya
------------

| İL | Serial veya filmin adı | Vəzifəsi |
| --- | --- | --- |
| 2017 | Sen Kimle Dans Ediyorsun? | Yazar-Rejisor |
| 2017 | Dede Korkut Hikayeleri:Salur Kazan | Yazar-Rejisor |
| 2017 | Deli Dumrul | Yazar-Rejisor |
| 2016 | *Dede Korkut Hikayeleri(Tv Filmi)* | Yazar-Rejisor |
| 2015 |  *Kara Bela*  | Yazar-Rejisor |
| 2015 |  *Bana Masal Anlatma*  | Yazar-Rejisor |
| 2013 |  *Ben de Özledim*  | Yazar-Rejisor |
| 2011 |  *Leyla ile Mecnun*  | Yazar-Rejisor |
| 2011 |  *Suskun Adam(Kısa film)*  | Aktyor |
| 2009 |  *Ramazan Güzeldir*  | Yazar-Rejisor |
| 2009 |  *Kurban (mini dizi)*  | Yazar-Rejisor |
| 2008 |  *Profesyonel(Kısa film)*  | Aktyor |
| 2007 |  *Yüzük(Kısa film)*  | Yazar-Rejisor |
| 2007 |  *Adres Soran Adam(Kısa film)* | Aktyor |
| 2007 |  *Napsak Napsak(Kısa film)*  | Yazar-Rejisor |
| 2006 |  *Dünyanın Savaş Hali(Kısa film)*  | Aktyor |
| 2006 |  *Ayrılık(Kısa film)*  | Yazar-Rejisor |
| 2005 |  *Gövde Gösterisi(Kısa film)*  | Yazar-Rejisor |

Kitapları
---------

* 2018 - *Leyla ile Mecnun*, Küsurat Yayınları. ISBN 9786056785955

Kaynakça
--------

Dış bağlantılar
---------------

* Burak Aksak — Twitter səhifəsi
* Burak Aksak — Instagram səhifəsi
**Apti Dibayeviç Bisultanov** (çeç. Бисулта́нов, Апти́ Диба́евич; 1 sentyabr 1959) — müasir çeçen şairi, filoloq, dosent. Beynəlxalq PEN klubunun üzvü və Rusiya-Finlandiya PEN klubunun fəxri üzvü. Bisultanov Çeçen İçkeriya Respublikasının sosial məsələlər üzrə keçmiş baş nazirin müavini olub.

Həyatı
------

Apti Bisultanov 1959-cu ildə Çeçenistanın Urus-Martan rayonunun Göy-Çu kəndində anadan olub. 1983-cü ildə Çeçenistan-İnquş Dövlət Universitetinin filologiya fakültəsini bitirmiş, bundan sonra bir il universitetdə müəllim kimi fəaliyyətini davam etdirmişdir. Sonra ədəbi fəaliyyətə başlamışdır. Apti Bisultanov 1982–1984-cü illərdə çeçen uşaqları üçün "Stelagad" (Göy qurşağı) jurnalında çalışıb. 1986-cı ildə "Noh — Tske — Ço" ("Su — Atəş — Ev") adlı ilk şeirlər kitabını nəşr etdirib (məcmuənin adı "çeçenlər ölkəsi" mənasını verən "Noxçiço" sözü ilə uzlaşır). 1988-ci ildə Bisultanov Qroznıdakı Çeçen Kitab Nəşriyyatının redaktoru təyin edilib.

Apti Bisultanov çeçenlərin və inquşların deportasiyası qurbanlarına həsr etdiyi "Xaybaxda yazılmış" şeirinə görə ("Tk'esan İindağI" toplusuna daxildir) 1992-ci ildə İçkeriya Respublikasının Milli Mükafatını almışdır.

1999-cu ildə İçkeriya hökumətində sosial müdafiə naziri təyin edilib. Rusiya hökumətinin Çeçenistana hərbi təcavüzü zamanı döyüşlərdə iştirak etmiş, dağlarda partizanlıq etmək məcburiyyətində qalmışdır. Bisultanov İkinci Çeçenistan müharibəsindən sonra vətəni tərk etməyə məcbur olmuşdur.

Apti Bisultanov mühacirətə getdikdən sonra Avropada məskunlaşmışdır. 2002-ci ilin payızından Berlində yaşayır. Bisultanov Avropada Beynəlxalq Ədəbiyyat Festivalında iştirak etmiş, Mədəniyyət Fondunun elmi işçisi olmuşdur.

A. Bisultanov 2003-cü ildə Rotterdamda bütün xalqların şairləri mükafatını alıb. 2005-ci ildə Leypsiqdə Maks Plank İnstitutunda işləyib. Apti Bisultanov 2006-cı ildə "Reynsberq şəhərinin yazıçısı" fəxri adına layiq görülüb.

Onun şeirlərinin çoxuna musiqilər bəstələnmişdir. Bisultanovun şeirləri rus, alman, türk və fin dillərinə tərcümə edilmişdir. Apti Bisultanov beynəlxalq PEN klubunun üzvü və Rusiya-Finlandiya PEN klubunun fəxri üzvüdür. Hal-hazırda "Langenbroich-də Heinrich-Böll-Haus" təqaüdçüsüdür.

Əsərləri
--------

* "Nox — Tske — Çxo" ("Su — Atəş — Ev") Toplusu — Qroznı, 1986;
* "Tsxa illi" ("Bir əfsanə") toplusu — Qroznı, 1988;
* "Tk'esan IindagI" ("Şimşək kölgəsi") Toplusu — Qroznı, 1991;
* "Şimşək kölgəsi" toplusu (çeçen və alman dillərində ikidilli) — Vyana, 2004.
* Musa Geşayev. Məşhur çeçenlər. — M .: Musaizdat, 2006 .-- T. 3. — S. 550–603. — 608 səh. — 2000 nüsxə.

İstinadlar
----------

1. ↑  *Berg, Stefan.* "Chechnyan Separatist Denied Asylum in Germany: Is Moscow Pulling the Strings?". en:Der Spiegel. 3 March 2007. İstifadə tarixi: 9 October 2010.
2. ↑  *Berg, Stefan.* "Extraditing Chechen Exiles: Germany Has Doubts About Russia's Intentions". en:Der Spiegel. 2 March 2009. 27 May 2012 tarixində arxivləşdirilib. İstifadə tarixi: 9 October 2010.
3. ↑  Arxivləşdirilib 2021-10-28 at the Wayback Machine Bibliography, Apti Bisultanov [ Chechnya ]

Xarici keçidlər
---------------

* Знакомьтесь, член Фонда "АРЕНЦА" Апти Бисултанов
* Копелев-форум
**Aptek sümürgəsi** (*lat.* Asplenium ceterach) — bitkilər aləminin qıjıkimilər şöbəsinin qıjılar sinfinin əsl qıjılar dəstəsinin sümürgəkimilər fəsiləsinin sümürgə cinsinə aid bitki növü.

Botaniki xarakteristikası
-------------------------

Hündürlüyü 3-10 sm olan çoxillikdir bitkidir. Çim əmələ gətirir. Kökümsovu qısadır. Yarpaqları qısa saplaqlıdır, qalındərilidir, görünüşünə görə neştərvaridir, birqatlələkvari bölünmüşdür; seqmentləri tamkənarlı və ya az dairəvi-dişlidir, ovalvari-dairəvi, qalıntəhərdir, üst tərəfdən bozumtul-yaşıl rəndədir, çılpaqdır, alt tərəfdən üçbucaqşəkilli, qonur, pulcuğabənzər qabıqla sıx örtülüdür; buğumları növbəlidir, ox üzərində digər tərəfdəki oyuğa əks istiqamətdə yerləşmişdir. Sorusları pulcuğabənzər qabıqlar arasında gizlənmişdir; sporları ovalvariböyrəkşəkillidir. İyul-avqust (sentyabr) aylarında sporlayır.

Azərbaycanda yayılması
----------------------

BQ (Quba), Abşeron, Qob. BQ şərq, BQ qərb, KQ şimal, KQ mərkəzi, KQ cənub, Nax. dağ. Lənk. dağ. Aşağı dağ qurşağından, subalp hündürlüyünə qədər.

Yaşayış mühiti
--------------

Əsasən quru, daşlı və qayalı yerlərdə rast gəlinir.

İstinadlar
----------

1. ↑  *Linnæi C.* Species Plantarum (lat.): Exhibentes plantas rite cognitas ad genera relatas. 1753. C. 2. S. 1080.

Həmçinin bax
------------

|  |  |
| --- | --- |
| Taksoneyniləşdirmələri | 
* Wikidata: Q1754958
* Wikispecies: Asplenium ceterach
* APDB: 130450
* ARKive: asplenium-ceterach
* EoL: 820106
* EUNIS: 150125
* FoC: 250098329
* FoIO: ASPCET
* GBIF: 2650617
* GRIN: 411750
* iNaturalist: 82591
* IPNI: 17040860-1
* IRMNG: 10721797
* ISC: 112491
* ITIS: 616715
* NCBI: 147945
* PfaF: Asplenium ceterach
* PFI: 100
* POWO: urn:lsid:ipni.org:names:17040860-1
* Tropicos: 26610399
* WFO: wfo-0001115841

 |
**Bitki qamçılıları** (*lat.* – Phytomastigophora ) Qamçılılara daxil olan sinifdir.

Quruluşu
--------

Onların uzunluğu 3–5 mkm ilə 400 mkm arasında və daha böyük ölçüdə dəyişir. Forması ovalvari, sapvari, çöpvari və ya yarpağabənzərdir. Bədənin səthində çıxıntılar və tikanlar ola bilər. Əksəriyyətində xarici örtük pellikuladan ibarətdir, ancaq psevdopod əmələ gətirən və formasını dəyişə bilən növlərdə bədən xaricdən yalnız plazmatik membranla örtülmüşdür. Sitoplazmanın ekto və endoplazmaya bölünməsi əksər növlərdə kifayət qədər aydın ifadə olunmuşdur.

Həyat tərzi
-----------

Bitki qamçılılarının bir çox növlərində işığa həssas orqanoid- qamçının əsasında yerləşən stiqma vardır. Rəngli qamçılılar işıqda fotosintez prosesi həyata keçirirlər (avtotrof), rəngsizlər isə xırda ibtidailər və bakteriyaların hesabına faqositoz yolu ilə saprofit şəkildə qidalanırlar (heterotrof orqanizmlər). Bitki qamçılılarının bəzi növləri eyni zamanda həm fotosintez prosesini həyata keçirir, həm də saprofit üsulla qidalana bilirlər (miksotrof orqanizmlər). Əsasən bir nüvəli orqanizmlərdir. Çoxalma – qeyri-cinsi yolladır, ancaq bir sıra növlərdə cinsi proses də məlumdur (məs: Polytoma uvella və ya kolonial Stephanosphaera, Volvox və b.). Bitki qamçılıları girdə və ya ovalvarı formada sakitlik mərhələsi (sista) əmələ gətirirlər. Bu zaman onlar xaricdən qalın qabıqla örtülürlər. Qabığın üzərində bəzən qabırğacıqlar, tikancıqlar və b. törəmələr olur. Yaşıl növlərdə sistada xloroplast olur, onlar növə məxsus rəngi və stiqmanı saxlayırlar. Həyat siklində sistalar müntəzəm olaraq, xüsusən əlverişsiz şəraitdə əmələ gəlir.

* Bitki qamçılıları 10 dəstəni özündə birləşdirir. Volvoksid və Xrizomonadid dəstələrinin nümayəndələri Azərbaycanın torpaqlarında tapılmışdır. Euglena viridis və Volvoks cinsinin növləri isə respublikanın su hövzələrində geniş yayılmışdır.

Ədəbiyyat
---------

1. Azərbaycanın heyvanlar aləmi. I cild. Bakı, Elm, 2002, 268 s

Həmçinin bax
------------

Sarkomastiqoforlar

İstinadlar
----------

1. 1 2  Azərbaycanın heyvanlar aləmi. I cild. Bakı, Elm, 2002, 268 s
**Dama Dafna dü Morye** (*ing.* Daphne du Maurier; 13 may 1907[…], London – 19 aprel 1989[…]) — ingilis hekayə, roman ve tamaşa yazıçısı.

Romanlarından *Rebekka* (əsasında çəkilən film 1941-ci ildə Ən yaxşı filmə görə Oskar mükafatını qazandı) ilə *Yamayka mehmanxanası* və qısa hekayələrindən *Quşlar* və *İndi baxma* başqa olmaq üzrə bir çox əsərinə film çəkilmişdir.

Babası aktyor və yazıçı Corc dü Morye, atası isə aktyor Cerald dü Moryedir. Bacısı Ancela da yazıçıydı və bacısı Janna isə bir rəssam idi.

Gəncliyi
--------

Dafna dü Morye tanınmış bir aktyor olan Ser Cerald dü Morye və aktrisa Muriel Bomontun üç qız uşağından ikincisi olaraq Londonda doğuldu. Babası *Şlyapa* romanında Svenqali adlı qəhrəmanı yaratan yazıçı və karikaturist Corc dü Moryedir.

Bu əlaqələr ona ədəbi karyera yaratmasında köməkçi oldu və dü Morye ilk əsərlərindən bəzilərini *Beaumont's Bystander (*azərb.* Bomontun müşahidəçisi‎)* jurnalında yayımlatdı. İlk romanı *Sevginin ruhu* 1931-ci ildə yayımlandı. Dü Morye həmçinin Ceyms Metyu Barriyə Piter Pendə ilham vermiş Llivelin Davis uşaqlarının da qohumudur. Kiçik bir uşaq olanda atasının şöhrəti sayəsində teatrın bir çox parlaq ulduzlarla tanışdı. Tallula Benkhed ilə tanış olduqdan sonra onun gördüyü ən gözəl canlı olduğunu dediyi qeyd edilmişdir.

İstinadlar
----------

1. 1 2 3 4  *Bibliothèque nationale de France* BnF identifikatoru (fr.): açıq məlumat platforması. 2011.
2. 1 2 3 4  Daphne Du Maurier // Internet Broadway Database (ing.). 2000.

|  |  |
| --- | --- |
|  | ***Yazıçı** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin*. |
**Aptek gücotu** (*lat.* Agrimonia eupatoria) — bitkilər aləminin gülçiçəklilər dəstəsinin gülçiçəyikimilər fəsiləsinin gücotu cinsinə aid bitki növü.

Botaniki xüsusiyətləri
----------------------

Hündürlüyü 50-125 sm, gövdəsi hündür, düz, sərt qabarıq və qısa qıvrım tüklərlə örtülü olan çoxillik ot bitkisidir. Yarpaqlar saplaqdadır; tək lələkvari yarpaqların yarpaqcıqları elliptik və ya uzunsovdur, mişarvari kəsilmişdir, onlar arasında yerləşən kiçik yarpaqcıqlar yumurtaşəkillidir; bütün yarpaqcıqlar üst tərəfdən yaşıl, alt tərəfdən isə oturaq və ya saplaqlı vəziciyi olan boz-keçə tüklüdür. Çiçəkləri yuxarı hissəsi sıx, aşağı hissəsi isə boş, uzun sünbülşəkilli salxımdadır. Ləçəkləri sarı rəngdə olub, uzunluğu 4–5 mm-dir. May-iyun ayalrında çiçəkləyir, iyun-iyul aylarında meyvə verir.

Azərbaycanda yayılması
----------------------

Azərbaycanın bütün rayonlarında, əsasən meşəli rayonlarda, orta dağ qurşağına qədər yayılmışdır.

Yaşayış mühiti
--------------

Kəsilmiş meşələrdə, meşə kənarında, kolluqlarda, sahildə, çəmənlərdə rast gəlinir.

Təsərrüfat əhəmiyyəti
---------------------

Yarpaqlarında aşı maddəsi vardır. Sarı rəngdə boyaq almaq olur. Xalq təbabətində müxtəlif xəstəliklərin müalicəsi üçün istifadə olunur.

İstinadlar
----------

1. ↑  *Linnaeus C.* Species Plantarum (lat.): Exhibentes plantas rite cognitas ad genera relatas. 1753. C. 1. S. 448.

Həmçinin bax
------------

|  |  |
| --- | --- |
| Taksoneyniləşdirmələri | 
* Wikidata: Q156865
* Wikispecies: Agrimonia eupatoria
* APDB: 83959
* APNI: 78418
* BioLib: 39768
* Ecocrop: 2914
* EoL: 1260720
* EPPO: AGIEU
* EUNIS: 179512
* FoIO: AGREUP
* GBIF: 3001956
* GRIN: 1786
* iNaturalist: 55893
* IPNI: 316550-2
* ITIS: 25094
* NBN: NBNSYS0000003366
* NCBI: 57912
* PalDat: Agrimonia\_eupatoria
* Plant List: rjp-408
* PLANTS: AGEU
* POWO: urn:lsid:ipni.org:names:316550-2
* Tropicos: 27800017
* VASCAN: 8600
* WoI: 3248
* WFO: wfo-0001006654

 |
Bitkilərdə xarici təsirlər nəticəsində əmələ gələn hərəkətlər 3 qrupa bölünür: tropizm, nastiya və taksislər. Tropizm - xarici stimul vasitəsilə bitki hissələrinin istiqamətli yerdəyişməsidir. Bu cür hərəkət boyatma hərəkətidir. Hərəkətin istiqamətindən asılı olaraq (boyu stimullaşdıran amilə qarşı və ya ona əks) tropizm müsbət və ya mənfi ola bilər (bitkilərin kökləri müsbət geotropizmə, zoğları isə müsbət heliotropizmə malikdir). Taksis - xarici qıcığa cavab olaraq hüceyrənin və ya bütöv orqanizmin istiqamətlənmiş yerdəyişməsidir. Tropizmlər kimi, taksislər də müsbət və mənfi qruplara ayırd edilir; bundan başqa, onları qıcıqlandırıcının təbiətinə müvafiq olaraq sistemləşdirmək olar. Müsbət xemotaksis: ciyərotu, mamır və qıjıların spermatazoidləri yumurta hüceyrənin ifraz etdiyi maddələrə doğru üzür. Nastiya - xarici qıcığa cavab olaraq, bitki hissəsinin istiqamətləndirilməmiş hərəkətidir. Hərəkət böyümə nəticəsində baş verir: ayrı-ayrı hüceyrələrin cüzi tərpənməsi, orqanı güclü hərəkətə gətirib çıxarır ("küsdüm" bitkisinin yarpaqlarının bükülməsi). Bəzi çiçək və yarpaqlar işıqlanmanın (fotonastiya) və temperaturun (termonastiya) dəyişməsinə cavab olaraq "yuxulu hərəkətlər" (niktinastiya) edirlər, açılıb və ya bağlanırlar. Bu cür hərəkətlər nastiki adlanır. Ona görə ki, xarici stimullar bu iki prosesləri işə salır, onların istiqaməti isə daxili amillərdən asılıdır. Bəzi çiçəklərin (krokus, dağ laləsi) ləçəkləri aşağıdan tez böyüdüyü üçün (hiponastiya) gecə bağlanır, ləçəklərin yuxarı hissəsinin sürətlə böyüməsi (epinastiya) nəticəsində açılır.[*mənbə göstərin*]
**Bit cərəyanı** (*ing.* The Beat Generation) — 1940-cı illərin ortalarında Kolumbiya Universitetinin tələbə dairəsində formalaşmağa başlamışdır.

1940-cı illərdə Nyu Yorkdakı Kolumbiya Universitetində ədəbi çevrədə tanış olan bir qrup gənc tələbə, Böyük böhrandan sonra məqsədsizcə otostop ilə Amerikanı gəzməyə başlayır. Getdikləri hər əyalətdə yeni insanlarla tanış oldular və adı hələ qoyulmasa da sistemə, ənənəyə və həyat tərzlərinə müxalif bir kütlə meydana gəlməyə başladı. Nyu York mərkəz olmaq üzrə, Denver və San Fransiskoda toplaşdılar. Qrup daxilində incəsənətin fərqli sahələri ilə maraqlananlar olsa da, Bit cərəyanı ən çox ədəbiyyat sahəsindəki işləri ilə ön plana çıxırdı. Cek Keruakın «Yolda» *(On The Road, 1957)*, Allen Qinzberqin «İnilti» *(Howl, 1956)*, Vilyam Berrouzun «Çılpaq səhər yeməyi» *(Naked Lunch, 1959)* əsərləri dövrün ən çox tanınan əsərləri idi.

"Bit Cərəyanı" birləşməsi ilk dəfə 1948-ci ildə Cek Keruak tərəfindən dilə gətirilmişdir. Cərəyanın əsas nümayəndələri isə Keruak'la yanaşı Allen Qinzberq və Vilyam Berrouz olmuşdur.

1960-cı illərdə Bit cərəyanı, Amerikan gənclərinə ilham qaynağı olmuş, musiqidən kinoya, şerdən romana hər sahədə təsirini göstərməyə başlamışdı. 60-cı illərin məşhur musiqiçiləri Bit cərəyanından sözün əsl mənasında təsirlənmişdilər. The Doors, Bob Dilan, The Rolling Stones, The Beatles, Pink Floyd kimi qruplar öz eksperimental işləri ilə Bit cərəyanının ənənə dağıdıcı-müxalif xarakterinin musiqidəki nümayəndələri oldular. Mülkiyyətsizlik-aidiyyətsizlik kimi dəyərləri mənimsəyən Hippilər də bibaşa Bit cərəyanının təsiri altında idilər. Amerikadakı 1968-ci il gənclik hərəkatı da etiraz praktikasında Bit cərəyanının rəftarına yaxın bir duruş sərgiləyirdi.

Bit cərəyanının təmsilçiləri
----------------------------

* Riçard Brotiqan
* Çarlz Bukovski
* Vilyam Berrouz
* Nil Kessidi
* Qreqori Korso
* Robert Krili
* Diana Di Prima
* Robert Danken
* Vilyam Everson
* Lourens Ferlinqetti
* Allen Qinzberq
* Con Klellon Xolms
* Lorey Cons
* Bob Kaufman
* Cek Keruak
* Ken Kizi
* Filip Lamantiya
* Dinayz Levertov
* Maykl Makklur
* Frank Ohara
* Piter Orlovski
* Kennet Patçin
* Kennet Reksrot
* Qeri Snayder
* Enn Voldmen
* Lyu Uelç
* Filip Ueylen
* Vilyam Karlos Vilyams

İstinadlar
----------

1. ↑  "Denver Beat Tour". 2022-04-07 tarixində arxivləşdirilib. İstifadə tarixi: 2014-03-06.
2. ↑  Charters (1992) *The Portable Beat Reader*
3. ↑  "Beat movement". 2015-04-29 tarixində arxivləşdirilib. İstifadə tarixi: 2014-03-06.
4. ↑  ""Books: The Birth of the Beat Generation", The Sunday New York Times Book Review, January 11, 1996". August 9, 2016 tarixində arxivləşdirilib. İstifadə tarixi: March 6, 2014.
**İsrail Tsvaygenbaum** (*rus.* Исраил Иосифович Цвайгенбаум; *ing.* Israel Tsvaygenbaum; 1 fevral 1961-ci il təvəllüdlü) — yəhudi əslli Rus-Amerikan rəssamı.

Həyatı
------

İsrail Tsvaygenbaumun əsərləri Rusiya və ABŞ-də nümayiş etdirilir. Bir qism əsərləri, Dərbənd Muzeyində vardır. Digər işlər Avstriya, Bolqarıstan, İngiltərə, Fransa, Hollandiya, İsrail, Rusiya və ABŞ da daxil olmaqla doqquz ölkədə şəxsi kolleksiyalarda görülə bilər.

Tsvaygenbaum Rusiyanın cənubunda, Dərbənd şəhərində doğulmuşdur. Onun anası dağ yəhudilərindən idi. Əsərlərində ətraf mühitin dinamikası və yəhudi yaşayışının təbliği vardır.

1976-1980-ci illərdə Dağıstanın İzberbaş kollecində rəssamlıq təhsili almışdır. 1991-ci ildə o, Kuban Dövlət Universitetinin art-qrafika fakültəsini bitirmişdir.

Yəhudi rapsodiyası əsərini atasına həsr etmişdir.

1994-cü ilin iyul ayında O,ailəsi ilə Rusiyadan ABŞ-yə köçmüşdür. ABŞ-yə köçdükdən sonra çəkdikləri əsərlərində qəhvəyi və sarı rənglərin qarışığına üstünlük vermişdir.

Rəssam imzası
-------------

İsrail Tsvaygenbaum ivr. ‏ישראל‏‎ və ya qısaldılmış formada ivr. ‏יש‏‎ *Oğlan kor Mələyə yol göstərir* (1997) və *Çiçək* (1998) əsərlərini soyadı ilə imzalamışdır.

Ailə
----

Tsvaygenbaum Katerina Tsvaygenbaum, Rusiya publisist Yagutil Mishiev qızı ilə evli. Mirvari, Raisa və Esther: Onlar üç qızı var.

Qalereya
--------

* İnsanlar dırnaq (1991)İnsanlar dırnaq (1991)
* Kor Kişilər (1992)Kor Kişilər (1992)
* Dance tövbə (1992)Dance tövbə (1992)
* Gəlin (1993)Gəlin (1993)
* Yol (1997)Yol (1997)
* Qəssab ilə xoruz (1997)Qəssab ilə xoruz (1997)
* Gəlin I (1997)Gəlin I (1997)
* Oğlan kor Mələyə yol göstərir (1997)Oğlan kor Mələyə yol göstərir (1997)
* Duet (2000)Duet (2000)
* İbrahim və İshaq (2001)İbrahim və İshaq (2001)
* Qızıl Sürahi (2001)Qızıl Sürahi (2001)
* Güllər (2002)Güllər (2002)

Xarici keçidlər
---------------


Vikianbarda ***İsrail Tsvaygenbaum*** ilə əlaqəli mediafayllar var.  

* Rəsmi veb

|  |  |
| --- | --- |
|  Bu şablona bax   Sosial şəbəkələrdə | Twitter |
| Foto, video və audio | Instagram |
| Normativ yoxlama | ISNI: 0000 0004 9416 7636 · LCCN: n2021009196 · VIAF: 2018161392910358480000 · ULAN: 500512463 · WorldCat VIAF: 2018161392910358480000 |
**Bitki mühafizəsi** — Bitki mühafizəsi bitkilərin və onların məhsullarının ziyanverici, xəstəlik və alaq otlarından qorunması məqsədilə elmi cəhətdən əsaslandırılmış kompleks tədbirlərin həyata keçirilməsidir.

Bitki mühafizəsi aşağıdakılarla təmin edilir:

bitkilərin ziyanverici, xəstəlik və alaq otlarının kütləvi çoxalmasının və yayılmasının qarşısının alınmasına, məhsul itkisinə yol verilməməsinə, ekoloji təmiz bitkiçilik məhsullarının əldə edilməsinə, ətraf mühitin, əhalinin sağlamlığının, xeyirli fauna və floranın pestisidlərin zərərli təsirindən qorunmasına yönəldilmiş bitki mühafizəsi üzrə tədbirlər sisteminin həyata keçirilməsi, karantin və digər xüsusi təhlükəli ziyanverici obyektlərin təsdiq edilməsi və ləğvi üzrə məqsədli dövlət proqramlarının yerinə yetirilməsi;

bitki mühafizəsi sahəsində mütəxəssislərin hazırlanması və elmi tədqiqatların təşkil, bitki mühafizə vasitələrinin istehsal və onların istifadəsinə nəzarətin təmin edilməsi üzrə Azərbaycan Respublikasının vahid dövlət siyasətinin formalaşdırılması;

bitki mühafizəsi haqqında qanunvericiliyə dövlət orqanları, bələdiyyələr və ictimai təşkilatlar, mülkiyyət formasından və tabeliyindən asılı olmayaraq müəssisələr, icarələr, təşkilatlar, digər təsərrüfat subyektləri, torpaqdan istifadə edən vətəndaşlar, habelə vəzifəli şəxslər tərəfindən riayət edilməsi.

Aqrotexniki üsulla Bitki mühafizəsi zamanı kənd təsərrüfatı bitkilərinin böyümə və inkişafı üçün əlverişli şərait yaradılır, xəstəlik törədicilərinin və zərərvericilərinin inkişafının qarşısı alınır. Bu tədbirlərə düzgün növbəli əkin, alaq otlarının məhv edilməsi, bitki əkilən torpağın keyfiyyətlə becərilməsi, mineral və üzvi gübrələrin normada tətbiqi, bitki qalıqlarının məhv edilməsi, xəstəlik və zərərvericilərə qarşı davamlı sortlardan, sağlam əkin materialından və sair istifadə edilməsi aiddir.

Son vaxtlar zərərvericilərə qarşı mübarizədə kompleks üsullardan, o cümlədən faydalı entomofaqları qorumaqla, onların təbii ehtiyatını artırmaqla və biol. mübarizəyə geniş yer verilməklə, kimyəvi mübarizənin minimuma endirilməsi qarşıya məqsəd qoyulmuşdur.

Ədəbiyyat
---------

* Məmmədova S.R.; Xəlilov B.B. Kənd təsərrüfatı entomologiyası 1986. Cəfərov İ.H. Kənd təsərrüfatı fitopatologiyası. B.2001.
**İsrail universitetləri** — İsraildə tədqiqat işləri aparan və ali akademik dərəcələr verən doqquz ali təhsil məktəbi vardır.

Universitetlərdən başqa ölkədə 50-yə yaxın tədqiqat aparmayan, ancaq akademik dərəcə verən akademik kollec vardır. Universitetlər Təhsil Nazirliyi yanında Ali Təhsil Şurasının nəzarəti altında fəaliyyət göstərir (ivr. ‏מועצה להשכלה גבוהה‏‎). 2013 -cü ildə İsraildə 172 min tələbə təhsil alırdı. Ən populyar ixtisaslar tibb və hüquqşünaslıq hesab edilir.

İsrail universitetlərinin siyahısı
----------------------------------

| Ali məktəb | Şəhər | Təsis ili | Tələbələrin sayı 2006-cı il | Tələbələrin sayı 2013-cü il | Qeyd
  |
| --- | --- | --- | --- | --- | --- |
| Texnion - İsrail Texnoloji İnstitutu | Hayfa | 1924 | 13 000 | 12 874 | - 
  |
| Qüdsdə Yəhudi Universiteti | Qüds | 1925 | 24 000 | 23 353 | Qüdsdə 3 kampus və biri Rexovotda.
  |
| Veysman İnstitutu | Rexovot | 1949 | 700 | 1 013 | Birinci dərəcəsi yoxdur.
  |
| Bar-İlan adına Universitet | Ramat-Qan | 1955 | 18 000 | 18 360 | - 
  |
| Təl-Əviv Universiteti | Təl-Əviv | 1956 | 28 000 | 27 680 | - 
  |
| Hayfa Universiteti | Hayfa | 1963 | 13 000 | 17 423 | - 
  |
| Ben-Qurion Universiteti | Beer-Şeva | 1969 | 17 000 | 18 144 | - 
  |
| Ariel Universiteti | Ariel | 2005 |  | 10 600 | universitet statusunu 2012-ci ilin dekabrında alıb
  |
| İsrail Açıq Universiteti | - | 1976 | 39 000 | 44 706 | Ölkə üzrə 70 kampusu var, doktor dərəcəsi vermir. 
  |

Tələbə və əməkdaşların təşkilatları
-----------------------------------

Universitetlərin yüksək dərəcə personalı "Yuxarı dərəcə personalın koordinasiya şurası"nda (ivr. ‏מועצה המתאמת של הסגל האקדמי הבכיר‏‎), kiçik dərəcə personal isə - "Kiçik dərəcə personal universitet təşkilatları koordinasiya forumu"nda birləşiblər (ivr. ‏פורום המתאם של ארגוני הסגל האקדמי הזוטר באוניברסיטאות‏‎). Tələbə təşkilatları "İsraildə tələbə ittifaqı"nda birləşiblər(ivr. ‏התאחדות הסטודנטים בישראל‏‎).

Həmçinin bax
------------


|  |  |
| --- | --- |
| П: | "Universitet" portalı |

* Universitet başçıları şurası (İsrail)

Mənbə
-----

* Education in Israel in 2003 — an International Comparison[*ölü keçid*]
* "Universitet reytinqləri". Dun’s 100. 2013. 2013-08-21 tarixində orijinalından arxivləşdirilib. İstifadə tarixi: 2013-07-25.

İstinadlar
----------
**Etibar Etibarlı** — şair-publisist, jurnalist, Azərbaycan Yazıçılar və Jurnalistlər birliklərinin üzvü, Rəsul Rza adına ədəbi mükafatın laureatı, Prezident təqaüdçüsü.

Həyat və fəaliyyəti
-------------------

Etibar Etibarlı 2 aprel 1951-ci ildə Şamaxı rayonunun Kürdəmic kəndində (indiki Əhmədli) anadan olmuşdur. 1968-ci ildə S. M. Qənizadə adına Şamaxı şəhər 1 saylı orta məktəbi bitirmişdir. Bir müddət "Yeni Şirvan" rayon qəzetində işləmiş , sonra isə AzTV-nin "Gənclik" redaksiyasının "Yekun" jurnalında ştatdankənar kiçik redaktor kimi fəaliyyət göstərmişdir. Uşaq yaşlarından şeirə həvəs göstərmişdir. 1974-cü ildə M. F. Axundov adına Rus dili və Ədəbiyyatı İnstitutunu (indiki Slavyan Universiteti) bitirib, rayonda müəllim işləmişdir.

### Bədii fəaliyyəti

İlk şeirləri hələ məktəbliykən "Göyərçin" jurnalında və rayon qəzetində dərc olunmuşdur. "Ulduz" jurnalının 1969-cu il 10-cu nömrəsində şair Nəbi Xəzri onun haqqında "Uğurlu yol" məqaləsi yazmış, onu ümidverən bir gənc şair kimi ədəbi aləmə təqdim etmiş: 

|  |  |  |
| --- | --- | --- |
| "| "Qoy, Etibar Etibarlı şeirə və sənətə ikiqat etibarlı olsun!" | "|

Etibar Etibarlının isə həmin nömrədə iki səhifə həcmində şeirləri çap olunmuşdur. 1975-ci ildə "Molodyoj Azerbaydjana" qəzetinin Şamaxı və Ağsu rayonları üzrə ştatdankənar müxbiri olmuşdur. Sonrakı uzun illər ərzində isə jurnalist kimi rəsmi mətbuat orqanlarında, o cümlədən dəvət aldığı keçmiş "Kommunist" qəzetində, daha sonra "Xalq qəzeti", "Mülkiyyət", "Respublika" kimi rəsmi qəzetlərdə, həmçinin AzərTAc-da (Dövlət İnormasiya Agentliyində) işləmişdir. Bu illər ərzində o, müxtəlif mövzularda müxtəlif səpgili yüzlərlə məqalə, oçerk və felyeton yazmış və yazıçı-publisist kimi də tanınmışdır.

Etibar Etibarlı yüzlərlə şeirin, bir çox poemaların, M. Müşfiq haqqında "Gözdən yaş çıxarmı ürək yanmasa?" pyesinin, həmçinin şeir kitablarının müəllifidir. O, həm də epik-lirik poemalar müəllifi kimi tanınır "Nisgil", "Taleyimdən keçənlər (irihəcmli), "Bir gecənin poeması", "Ağdama gedən yol","Dan üzü ağaranda" (Çanqqala döyüşünün 100 illiyinə həsr olunmuş), "Dünya dağılacaq" (Dialoq-poema) və s. kimi poemaları oxuculara bəllidir. Etibarlı mediada, qəzet və jurnallarda həm də bir şair-tənqidçi kimi mütəmadi olaraq, kəskin ədəbi-tənqidi məqalər yazmış, ədəbi prosesə öz münasibətini bildirmişdir. O, 1-ci qrup əlil idi , buna baxmayaraq fəaliyyətini davam etdirirdi.

### Vəfatı

Ağır xəstəliklə əlaqədar səkkiz dəfə cərrahi əməliyyata məruz qalsa da, yeddi il çarpayı dustağı olsa da ədəbi yaradıcılığını davam etdirən şair 7 may 2019-cu ildə Bakıda vəfat etmişdir.

Mükafatları
-----------

* Rəsul Rza adına ədəbi mükafatın laureatı
* 2017 — Prezident təqaüdçüsüdür.

İstinadlar
----------

1. 1 2  "Şair-publisist". 2023-07-10 tarixində arxivləşdirilib. İstifadə tarixi: 2019-05-07.
2. ↑  "Şərin axırına çıxan hikkələr". 2019-05-07 tarixində arxivləşdirilib. İstifadə tarixi: 2019-05-07.
3. ↑  "ETİBAR ETİBARLI YARADICILIĞI". 2023-07-10 tarixində arxivləşdirilib. İstifadə tarixi: 2019-05-07.
4. ↑  ""İRƏLİ GETMƏYƏ TƏPƏRİ" OLAN ŞAİR". 2019-05-07 tarixində orijinalından arxivləşdirilib. İstifadə tarixi: 2019-05-07.
**Bərgüşad silsiləsi** — Çağdaş Ermənistanın cənubunda, Ermənistan yaylasında dağ silsiləsi, Zəngəzur silsiləsinin şərq qolu. Silsilənin bir hissəsi Azərbaycan ərazisində yerləşir. Bərgüşad və Oxçu çayları arasında yerləşir. Uzunluğu təqribən 70 km, eni isə 15-26 km-dir. Hərtis dağından qərbə doğru uzanır. Ən yüksək nöqtə Əriməz dağıdır (3399 m). Yamaclar dərin (800 m-ə qədər) kanyonlar ilə kəsilir.

Silsilədə olan yataqlar: Qacaran mis-molibden, Qafan mis-polimetal, Dastakert və Şaumyan qızıl-polimetal mədənləri, gümüş, dəmir filizi, manqan, titan, sink, diatomit və tikinti materialları yataqları da vardır. Bu yataqların əksəriyyəti sənaye marağındadır. Mineral sular mənbələri var.

Silsilənin əhəmiyyətli bir hissəsi palıd və palıd-vələs meşələri, kserofil kollar və dağ kserofitik otlarla örtülmüşdür. Yuxarıda ayrı-ayrı qayalı çıxıntıları olan subalp və alp çəmənlikləri vardır.

Mənbə
-----

* 
* Анохин Г. И. «Малый Кавказ». М. «Физкультура и спорт», 1981
**Delft mənzərəsi**—hollandiyalı rəssam Yan Vermeerin 1660–1661-ci illərdə yağlı boya ilə çəkdiyi rəsm əsəri. Hollandiyalı rəssamın öz doğma yurdunu təsvir etdiyi rəsm onun ən çox sevilən əsərləri arasında yer alır. Rəssamın nadir mənzərə əsərlərindən biri olan rəsm 1822-ci ildən bəri Mauritşuis muzeyinin kolleksiyasındadır.

Təsirləri
---------

Tablo 2011-ci ildə Royal Dutch Mint tərəfindən buraxılmış qızıl və gümüş xatirə sikkələrinin üzərində təsvir olunmuşdur. Tablodan Marsel Prustin *İtirilmiş zamanın izində* adlı romanında da istifadə olunmuşdur. Marsel Prust xüsusilə *Delft mənzərəsi* əsərini bəyənmiş və əsəri ilk dəfə gördükdə bu sözləri demişdir:

|  |  |  |
| --- | --- | --- |
| "| Haaqadakı muzeydə *Delft mənzərəsi* rəsmini gördükdən sonra dünyada ən gözəl rəsm əsərini gördüyümü bilirəm | "|

Rəsm materialları
-----------------

İş üzrə texniki analiz Vermeerin bu rəsm üçün məhdud piqment seçdiyini göstərir. Tünd göy, aşıboyası, alizarin rəsmdə istifadə olunmuş əsas materiallardır. Digər tərəfdən rəsmin çəkilmə texnikası çox diqqətlidir.

Xarici keçidlər
---------------

Yan Vermeer "Delft mənzərəsi"
Tənqidi qiymətləndirmələr "Delft mənzərəsi"

İstinadlar
----------

1. ↑  .
2. ↑  *Leonard J. Slatkes.* Vermeer and his contemporaries. Abbeville Press. səh. 40. ISBN 978-0-89659-195-0.
3. ↑  "New Coins Pay Homage to Dutch Artwork and the Old Dutch Masters" (*ing.* ). news.coinupdate.com. 2017-08-21 tarixində arxivləşdirilib.
4. ↑  *Gabrielle Townsend.* Proust's Imaginary Museum. Peter Lang. ISBN 9783039111244.
**Yosip Stadler** (xorv. Josip Stadler və ya **Yozef Ştadler**, *alm.* Josef Stadler‎; 24 yanvar 1843, Slаvоnski-Brоd – 8 dekabr 1918, Sarayevo) — katolik prelat, 29 sentyabr 1881-dən 8 dekabr 1918-ci ilədək Vrhbosna arxiyepiskopu, "Körpə İsanın xidmətçiləri" qadın monastik icmasının qurucusu.

Həyatı
------

Zaqreb seminariyasını bitirdikdən sonra Yosip Stadler Pontifik Qreqorian Universitetində oxudu və orada ilahiyyat doktoru dərəcəsini aldı. 17 may 1868-ci ildə Romada diakon, 24 may 1868-ci ildə isə rahib təyin edildi. Vətəninə qayıdan Yosip Stadler Zaqrebdə yerli seminariyada işləməyə başladı. Sonra Zaqreb Universitetinin ilahiyyat fakültəsində professor vəzifəsində çalışmışdır.

29 sentyabr 1881-ci ildə Papa XIII Lev Yosip Stadleri Vrhbosnanın yepiskopu təyin etdi.

1882–1884-cü illərdə Banya Luka Roma-Katolik yeparxiyasının apostol idarəçisi idi. 1884-cü ildə Sarayevoda İsanın Müqəddəs Qəlbi Katedralıni qurmağa başladı. Ehtiyac sahibləri üçün çox sayda xeyriyyə evləri açdı, müqəddəslər Kiril və Mefodi adına seminariya qurdu

8 dekabr 1918-ci ildə Sarayevoda vəfat etdi və İsanın Müqəddəs Qəlbi Katedralinın kriptasında dəfn edildi.

Ədəbiyyat
---------

* M. Bendedik: Stadler Josip (Joseph). In: Österreichisches Biographisches Lexikon 1815–1950 (ÖBL). Band 13. Verlag der Österreichischen Akademie der Wissenschaften, Wien 2007–2010, ISBN 978-3-7001-6963-5, стр. 74, 75.

İstinadlar
----------

1. 1 2  *Brozović D. Ladan T.* Josip Stadler // Hrvatska enciklopedija (xorv.). LZMK, 1999. 9272 s. ISBN 978-953-6036-31-8

Xarici keçidlər
---------------

* Katolik iyerarxiyasının saytında məlumat  (ing.)

|  |  |
| --- | --- |
|  Bu şablona bax   Lüğətlər və ensiklopediyalar | Prabook |
| 

| Normativ yoxlama |
| --- |
| CONOR: 94385251 · GND: 119097478 · ISNI: 0000 0000 5539 5442 · LCCN: n84223430 · NKC: js2005258008 · NUKAT: n2008152038 · VIAF: 303788876 · WorldCat VIAF: 303788876 |

 |
**Deliriya** (*lat.* delirium — ağılsızlıq; *lat.* deliro — sayıqlama) — Tibbdə huşun müvəqqəti olaraq zəifləməsi, düşüncə qabiliyyəti, problem həll etmə, diqqətin yönəldilməsi, beyininin koordinasiya bacarıqlarının zəifləməsi ilə xarakterizə olunan psixi pozğunluq halı. Əsasən hallüsinasiya və illüziyalarla (qarabasmalarla) müşayiət olunur. Deliriya tibbdə bir xəstəlik hesab olunmur, sadəcə kliniki sindrom olaraq qəbul edilir.

Əsas xüsusiyyətləri
-------------------

Deliriyanın əsas xüsusiyyətləri aşağıdakılardır: 

* Şüurun pozulması
* Düşüncələrin dəyişməsi
* Hiperaktiv və ya az aktiv davranışlar
* Narahat yuxu
* Bioloji beyin saatının pozulması (gündüz və ya gecənin olduğunu dərk edə bilməmək)

### Yuxu pozğunluqları və psixoloji pozğunluqlar

Beyində yuxu və oyanıqlığı sabitləyən bölümlərin zədə alması nəticəsində, deliriyadan əziyyət çəkən insanların əksəriyyətində yuxu problemləri yaşanır. Bəzən deliriyadan əziyyət çəkən insanları normal yuxu problemi yaşayan insanlardan fərqləndirmək çətin olur. Ancaq deliriyadan əziyyət çəkən insanlarda yuxu döngüsünün tamamilə alt üst olması (yuxu ritminin pozulması ilə anlaşılmayan saatlarda oyanma, narahatlıq) müşahidə edilir. 

Deliriya zamanı halüsinasiyalar, anlamsız şübhələnmə, narahatlıq, qorxu kimi hissi simptomlar müşahidə olunur. Psixoloji problemlər, deliriyadan əziyyət çəkən insanların 50%-dən artığında görülür.

Deliriyadan əziyyət çəkən insanların düşüncələrində əsasən, çaşqınlıq, ətraf mühiti yanlış anlama, mənasız düşüncələr olur.

Səbəbləri
---------

Müxtəlif səbəbləri olduğu bilinir və hər hansısa bir biyoloji, sosioloji, psixoloji faktorlar tərəfindən təkanlandırıla bilər. Əsasən, psixologiyasi zəif insanlarda daha çox görülür və psixoloji faktorlara meyilli səbəbləri olur. 

### Zəmin yaradan faktorlar

* Yaşlılıq
* Beyin pozğunluğu, (dementiya)
* Fiziki yan faktorlar (Ürək çatışmazlığı, xərçəng xəstəliyi, ürək-damar xəstəlikləri)
* Hissi pozğunluqlar
* Dehidrasiya (bədəndə su çatışmazlığı)
* Narkotik istifadəsi (narkotik asılılıq)
* Alkoqol istifadəsi (alkoqolik asılılıq)
* Travmatik baş zədələnməsi
* Güclü ağrı
* Müxtəlif orqan infeksiyaları
* Qanda şəkər miqdarının aşağı düşməsi
* Bədəndə oksigen çatışmazlığı
* Digər travmatik faktorlar
**Vüsal (Səid) Rzazadə** (d. 7 dekabr 1977) — şair, jurnalist, iş adamı. 1995-ci ildən Azərbaycan Jurnalistlər Birliyinin üzvü, "Günün tələbi" jurnalının və "Yeni Azərbaycan Bələdiyyəsi", "Xəbər al", "Gəlir+" qəzetlərinin təsisçi və baş redaktoru olmuşdur. "Orman.az" saytının baş redaktorudur.

Həyat və fəaliyyəti
-------------------

**Rzazadə Vüsal Məhəmməd oğlu** - 7 dekabr 1977-ci ildə Beyləqan rayonu Kəbirli kəndində anadan olub. 1996-ci ildə Ağdam 32 saylı köçkün məktəbini bitirmişdir. Elə həmin il Kənd Təsərrüfatı Nazirliyinin Fermer və Sahibkarlıq məktəbinə daxil olmuş, əla qiymətlərlə bitirmişdir. 1997-ci ildə daxil olub, 2002-ci ildə Cənubi Rusiya Humanitar institunu əla qiymətlərlə bitirib. Uşaq yaşından nəzm, nəsr yazır, yaradıcılıqla məşğuldur. X. Şuşinski adına muğam məktəbini bitirmiş, hələ 1986-88 illərdə "Gənc texniklər" stansiyasında beyzik dilində kompüter kursunu bitirmişdir.
1995-ci ildən Azərbaycan Jurnalistlər Birliyinin üzvüdür. Müxtəlif dövrlərdə müxtəlif media orqanlarının kapitanı olub. Çoxsaylı kitabların redaktoru olub. Gənc yaşlarından bizneslə məşğul olub. 1996-cı ildə "Xəyal-80", 1998-ci ildə "Ümid-98, 2004-cü ildə "Days Demand", 2017-ci ildə "Mebeland" MMC-ni yaradaraq, daim iş fəaliyyətində olmuş, iş yerləri açmış, müstəqil pul qazanmış, iqtisadiyyata töhfələr vermişdir. Hal-hazırda "Mebeland" MMC-nin direktorudur. Bir müddət Sahibkarlıq, Özəlelm və Yüngül Sənaye İşçilərinin Həmkarlar İttifaqının Abşeron rayon komitəsinin sədri olub. 2019-cu ildən Ümid Partiyasının üzvüdür. 

1995-ci ildən mətbuatdadır.
2001-ci ildə "Xüsusi İlham Əliyevçilər" təşkilatı yaradaraq, onun prezident olmasını dəstəkləmiş, 2003-cü ildə İ.Əliyev Prezident olandan sonra təşkilatın fəaliyyətini dondurmuşdur.

"Yeni Azərbaycan Bələdiyyəsi" qəzeti, aylıq "Günün tələbi" jurnalı, gündəlik dərc edilən "Xəbər al" qəzeti və uzun illər həftəlik 56 səhifə dərc edilən "Gəlir+" iqtisadi qəzetinin təsisçi və baş redaktoru olmuşdur.

Azərbaycanda lk dəfə qazandıran plastik abunə kartlı media orqanı yaradaraq bu və digər layihələri ilə mətbuata öz töhfələrini vermiş, yeniliklər gətirmişdir.

Ailəsi
------

Ailəlidir. İki qız atasıdır.

Şair-jurnalist, Azərbaycan Yazıçılar Birliyinin katibi Xəyal Rzanın qardaşıdır.

İstinadlar
----------

* Ümid Partiyasına keçdi
* Sayt rəhbəri
* Vüsal Rzazadənin məhkəmə prosesi
* Adil Əliyev Vüsal Rzazadə haqqında
* Vüsal Rzazadə şirkət rəhbəri kimi
* Vüsal Rzazadə deputatlığa namizəd
* Müsahibə
**Etelvulf** (Aaxen – 13 yanvar 858, Uesseks krallığı[d]) — 839-858-cu illər arasında Wessex kralı.

Hökmranlığı
-----------

Bu şəxsiyyət haqqında fikirlər fərqlidir. Riçard Humble fikirləşir ki, Etelvulf dindar idi və siyasətə maraqlı deyildi. Frank Stentona görə, bu dindar və məqsədsiz adamın siyasət və müharibə ilə qarşılaşması xoşagəlməz nəticə idi. Janet Nelsona görə, Etelvulf Böyük Alfredin uğurlarına şərait yaradıb və Skandinaviyadan gələn hücumlara qarşı ən güclü krallardan daha effektiv mübarizə aparıb. Simon Keynesə görə, Etelvulf xarici dövlətlərlə, xüsusilə Roma ilə əlaqənin inkişafını təmin edib.

Müharibələrdə iştirakı
----------------------

840-cı ildə o, Carhamptonda 35 gəmisi olan alman qəbiləsinə qarşı savaşdı.
851-cı ildə o, "Acleah"də( "Surrey"də Ockley adlı ərazi və ya "Berkshire"da Oakley adlı ərazi ) dinsizlərə qarşı savaşdı və qələbə çaldı. Deyilənə görə, bu dinsizlərin ən böyük qırğıni idi.

İstinadlar
----------

1. 1 2 3  Kindred Britain.
2. ↑  Альфредъ Великій (rus.). // *Энциклопедический лексикон* СПб: 1835. Т. 2. С. 55–56.

Xarici keçidlər
---------------


Vikianbarda ***Etelvulf*** ilə əlaqəli mediafayllar var.

Həmçinin bax
------------

| ⛭Uesseks kralları |
| --- |
| Hökmdarları | Eqbert  • Etelvulf  • Etelbald  • Etelbert  • Etelred  • Böyük Alfred  • Böyük Eduard  • Elfward  • Athelstan  • I Edmund  • Edred  • Edviq  • Edqar (İngiltərə kralı)  • Cəfakeş Eduard  • Tədarüksüz Ethelred  • Dəmirböyürlü Edmund |
**Maksimov binası** - Rostov-na-Donu şəhərinin ərazisində yerləşən, XIX əsrin ortalarında klassizm memarlıq üslubunda inşa edilən bina. Bu Rostov-na-Donu şəhərində daşdan inşa edilmiş və günümüzə qədər gəlib çatan ən qədim binalardan biridir. Binanın iık sahibi tacir P. R. Maksimov Maksimov binası Rusiyanın mədəni irs obyekləri siyahəsına daxildir. Regional əhəmiyyətliyi ilə seçilir.

Tarixi
------

Maksimov binası (XIX əsr)Maksimov binası (XIX əsr)
1867-ci ildə Köhnə (Bazarnoy) meydanda iki mərtəbəli gəlir evi inşa edilir. Bu bina taxıl satışını həyata keçirən tacir P. R. Maksimova məxsus olmuşdur. O, üstəlik dəyirmanlara sahib idi. Dəqiq olmayan məlumatlara görə binanın layihəsi Trof Şarjinski olmuşdur. 1868-ci ildə binada yeni bir müəsisə açılır. Şəhər duması ora köçürülür. Şəhər duması 1899-cu ilə qədər burada fəaliyyət göstərir. Şəhər duması üçün Bolşaya Sadovaya küçəsində yeni bina inşa edilir.
Şəhər dumasından başqa binada müəyyən illərdə digər müəssisələr fəaliyyət göstərmişdir:M. L. Levkovoy qadın uçilişi, Fabrik-zavod tədrisi məktəbi, idman məktəbi, layihə institutu və s. Maksimov binasında çoxlu sayda satış köşkləri olmuşdur.
2000-ci illərdə bina bir necə sahib dəyişdirmişdir. Bu bina ofis, mağaza kimi istifadə edilirdi. Elə bu zaman binanın qorunması barədə mübshisələr başlanmışdı. 2016-cı ilin aprelində Leninski rayon məhkəməsi binanı qorunan mədəniyyət abidəsi statusundan çıxartmişdir. Prokurorluq onun statusunu geri qaytarmağa çslışsa da bir nəticə əldə etməmişdir. Bundan sonra bina rekanstrusiya edilir. 2006-cı ildə binanın divarına xatirə lövhəsi vurulsada 2011-ci ildə təmir zamanı çıxarılmışdır.

Arxitektura
-----------

Bina Stanislaski küçəsində yerləşir. Binsnın fasadı Müqəddəs Boqorodis Mövludu binasına açılır. Bina klassizm ənənələri üzırində inşa edilmişdir. Birinci və ikici mərtəbənin pəncələrinin üst hissələri yarısirkul firmasına malikdir. Mərkəzi fasad arka pəncətələri ilə sonuclanır.

İstinadlar
----------

1. ↑  "Rostov-na-Donu". Rostov vilayəti rəhbərliyinin rəsmi saytı. 2018-07-11 tarixində arxivləşdirilib. İstifadə tarixi: 2013-09-28.
2. ↑  "Maksimov binası haqqında hər şey". rostovbereg.ru. 2013-06-27 tarixində arxivləşdirilib. İstifadə tarixi: 2013-10-08.
3. ↑  "Беспамятство в законе". Новая газета на Дону. 2006-04-16. 2018-07-11 tarixində arxivləşdirilib. İstifadə tarixi: 2013-10-08. (rus.)
4. ↑  *Олег Петрушин.* "Дом Максимова низложили". rostov-dom.info. 2011-04-21. 2018-07-11 tarixində arxivləşdirilib. İstifadə tarixi: 2013-10-08.
**«Dadia-Lefkimi-Sofli» meşəsi milli parkı** (*yun.* Εθνικό Πάρκο Δάσους Δαδιάς-Λευκίμμης-Σουφλίου) — Yunanıstanın şimal-şərq hissəsində yerləşən milli park. Milli park eyni adlı meşə massivini əhatə edir. Park Şərqi Makedoniya və Frakiya periferiyasına aiddir. Milli park 2006-cı ildə yaradılıb.

Ümumi məlumat
-------------

«Dadia-Lefkimi-Sofli» milli parkının sahısi 428 km²-dir. Ərazinin ən yüksək zirvəsi — Kapsalodur. Zirvənin dəniz səviyyəsindən hündürlüyü 620 metrdir. Milli park ərazisinin əsas hissəsi meşə ilə örtülüdür. Meşə örtüyünü təşkil edən bitki örtüyü əsasən yerli iqlimə, torpaq və su şəraitinə uyğunlaşmış.

1980 - cı ildə ərazi qoruq elan olunmuş, 2006-cı ildən isə ərazidə milli park yaradılmışdır. 2014-cü ildən «Dadia-Lefkimi-Sofli» milli parkı UNESCO-nun Ümumdünya İrsi siyahısına əlavə olunmasına namizəddir.

Flora
-----

«Dadia-Lefkimi-Sofli» milli parkının mərkəzi və şərq hissəsində iynəyarpaqlı meşələr üstünlük təşkil edir. Ərazidə əsasən şamın *Pinus brutia* və *Pinus nigra* növləri geniş yayılıb. Enliyarpaqlı və qarışıq meşələr azlıq təşkil edir. Şimal və cənub-qərb hissəində palıd ağacının növlərindən ibarət meşə zolağı mövcuddur (*Quercus frainetto, Quercus cerris,Quercus pubescens).*

İstinadlar
----------

1. ↑  "Geology-Morphology". Management Body Dadia-Lefkimi-Soufli Forest National Park. 2021-12-03 tarixində arxivləşdirilib. İstifadə tarixi: 2022-05-22.
2. ↑  "Vegetation-Flora". Management Body Dadia-Lefkimi-Soufli Forest National Park. 2022-05-22 tarixində arxivləşdirilib. İstifadə tarixi: 2022-05-22.
3. ↑  "General Information". Management Body Dadia-Lefkimi-Soufli Forest National Park. 2021-12-03 tarixində arxivləşdirilib. İstifadə tarixi: 2022-05-22.
4. ↑  "National Park of Dadia - Lefkimi - Souflion". UNESCO. 2022-05-22 tarixində arxivləşdirilib. İstifadə tarixi: 2022-05-22.
**Anoto Qabriel** - (1853-1944) - fransız tarixçisi və dövlət xadimi. Fransa Akademiyasının üzvü (1897). Həmin ildən Fransa Dövlət arxivinin rəisi.

Həyatı
------

Anoto Qabriel 1853-cü ildə anadan olmuşdur. Siyasi fəaliyyətinə görə İstanbulda səfirlikdə işləməklə başlamış, respublikaçılar partiyasının deputatlar palatasına üzv seçilmişdir. O, 1894–1898-ci illərdə Fransanın xarici işlər naziri olmuşdur.

Fransanın müstəmləkəçilik siyasətinin ən fəal tərəfdarı kimi Şərqdə və Afrikada hərbi ekspedisiyaların təşkilində mühüm rol oynamışdır. Onun təsiri ilə 1894–1896-cı illərdə Madaqaskar adası işğal olunub Fransa imperiyasının tərkibinə daxil edilmişdir. Anoto Almaniyanın xarici siyasətinin təcavüzkar xarakterini dərk edərək Rusiya ilə yaxınlaşma tərəfdarı olmuşdur.

Onun əsərlərinin çoxu başlıca olaraq Fransanın orta və yeni əsrlər tarixinin tədqiqinə həsr olunmuşdur. Arxivə rəhbərlik işi tarixçiyə külli miqdarda yeni sənədlərdən istifadə etməyə imkan yaratmışdır.

Anoto Qabrielin ən məşhur əsərləri kardinal Rişelyenin fəaliyyətindən bəhs edir. Bu fundamental tədqiqatlarda məşhur kardinalın dəmir iradəsi, tükənməz enerjisi xüsusi bir pafosla təsvir edilir. Fransa tarixinin parlaq dövrünü tarixçi öz ölkəsinin gələcək əzəmətinin bünövrəsi və başlanğıcı hesab edir. Fransanını yeni-yeni ölkələr fəth etməsini isə Anoto ümumdünya tərəqqisinin başlıca amillərindən biri hesab edirdi.

Anoto Qabriel 1944-cü ildə vəfat etmişdir.

Mənbə
-----

* Əlisa Nicat. Dünya tarixçiləri. Bakı,1998.
**Etibar Toğrul** (tam adı:Əliyev Etibar Хasay oğlu) – jurnalist, publisist

Həyatı
------

Etibar Toğrul 27 iyul 1973-cü ildə Ağdam şəhərində anadan olub.

İlk məqaləsi 12 yaşı olarkən Ağdamda çıxan keçmiş "Lenin yolu" qəzetində dərc edilib. Müхtəlif vaхtlarda Azərbaycan Respublikası Gənclər və İdman Nazirliyinin orqanı olan "Gənclik press", "Elita" qəzetlərinin redaktoru, "Yeni Gənclik" qəzetinin və "Dünyaya Qarabağ Harayı" beynəlxalq jurnalının baş redaktoru olub.

2008-ci ildə "Hüquqi Cəmiyyət" qəzetini təsis etmiş və 2012-ci ilədək həmin qəzetin təsisçisi və baş redaktoru olmuşdur. 2012-ci ildən "Xəbər var" qəzetinin baş redaktoru, 2017-2020-ci illərdə "Vetenperverler.az" saytının redaktoru olub. 
Hazırda isə "Xeber Media GROUP" Şirkətinin, XeberBiz.com və TehsilXeber.com xəbər portalarının rəhbəridir. .
2018-ci ilin fevralından Azərbaycan Alpaqut Federasiyası Mətbuat Xidmətinin rəhbəri, 2018-ci il 4 iyul tarixində isə Azərbaycan Alpaqut Federasiyasının baş katibi vəzifəsinə təyin edilib.

On kitab müəllifidir. 2010-cu ildə "Qızıl qələm" mükafatına layiq görülüb.

Ailəlidir, 3 övladı və iki nəvəsi var.

Kitabları
---------

* "Qazax elinin igidləri" (2001),
* "İman işığı" (2004),
* "Ağdamdan Ağdama" (2007),
* "Ağdam ziyalıları: dünən və bu gün" (2011),
* "Bu qala bizim qala" (2012),
* "Mingəçevir Turizm Kolleci" (2012),
* "Lider rayon" (2012),
* "Don vurmuş arzular" (2013)
* "Parlaq zəka sahibi" (2013)
* "Ağdam ziyalıları: dünən və bu gün"- II cild (2013)
**Maktan adası** (taqal Mactan, *ing.* Mactan) — Filippinin Sebu vilayətinə daxil olan ada. Visay adaları qrupuna daxildir. Sebu adasından şərqdə, Sebu şəhərinin qarşı tərəfində yerləşir. İnzibati cəhətdən Lapu-Lapu şəhər dairəsi və Kordova regionuna daxildir

Tarixi
------

1521-ci ildə ada sahilində Maktan döyüşü baş vermişdir. Döyüş Fernan Magellanın rəhbərlik etdiyi İspan ekspedisiyası ilə yerli əhali arasında baş verir. Bu döyüşdə yerli əhalinin döyüşçüsü Lapu-Lapu döyüş əsnasında Magellanı öldürmüşdür.

Sənaye və iqtiadiyyat
---------------------

Adada Gitara istehsal edilir.

Turizm və nəqliyyat
-------------------

Ada turizmin inkişaına görə seçilir. Çoxlu sayda otellərə sahibdir. Maktan Sebu adasına iki körpü il birləşmişdir. Adada ölkənin böyüklüyünə görə ikinci hava limanı yerləşir.

Mənbə
-----

* Mactan International Airport Arxivləşdirilib 2009-08-06 at the Wayback Machine
* Lapu-Lapu City Government Arxivləşdirilib 2011-08-08 at the Wayback Machine
**Etibar Sinabəddin oğlu Pirverdiyev** (23 iyun 1964, Yuxarı Ləgər, Qusar, Azərbaycan) — "Azərenerji" Açıq Səhmdar Cəmiyyətinin keçmiş prezidenti, mühəndis-elektrik.

Həyatı
------

Etibar Pirverdiyev 23 iyun 1964-cü ildə Qusar rayonunun Yuxarı Ləgər kəndində anadan olmuşdur.

1983-1987-ci illərdə V.D.Kalmıkov adına Taqanroq Radiotexnika İnstitutunda təhsil almışdır.

İxtisasca mühəndisdir.

1988-1991-ci illərdə Azərbaycan Kosmik Araşdırmalar İnstitutunda, Bakı Qazan-Mexaniki Zavodunda müxtəlif vəzifələrdə çalışmışdır.

2000-2001-ci illərdə Azərbaycan Respublikası Dövlət Əmlakı Nazirliyinin Özəlləşdirilmiş səhmdar cəmiyyətlərində dövlət payının tənzimlənməsi şöbəsinin rəisi, «Bakıelektrikşəbəkə» Açıq Tipli Səhmdar Cəmiyyətinin sədri vəzifələrində işləmişdir.

Azərbaycan Respublikası Prezidentinin 27 noyabr 2001-ci il tarixli, 830 nömrəli Sərəncamı ilə "Azərenerji" ASC-nin prezidenti təyin edilmişdir.

4 sentyabr 2018-ci ildə "Azərenerji" ASC prezidenti vəzifəsindən azad edilmişdir.

Ailəlidir, 3 övladı var.

İstinadlar
----------

1. ↑  "E.S.Pirverdiyevin "Azərenerji" Açıq Səhmdar Cəmiyyətinin prezidenti vəzifəsindən azad edilməsi haqqında Azərbaycan Respublikası Prezidentinin Sərəncamı". 2021-01-16 tarixində arxivləşdirilib. İstifadə tarixi: 2018-09-04.

Xarici keçidlər
---------------

* Bakıda Elektrik Şəbəkəsinin Tarixi: Azərbaycan Elektrik Şəbəkəsi haqqında ümumi məlumat: Pirverdiyev Etibar Sinabəddin oğlu Arxivləşdirilib 2015-04-23 at the Wayback Machine